Id-Direttiva tal-Kunsill
tal-25 ta' Ġunju 1987
li temenda ċerti direttivi dwar l-approssimazzjoni tal-liġijiet ta' l-Istati Membri li għandhom x'jaqsmu ma' prodotti industrijali fir-rigward tan-numri u l-ittri distintivi li jindikaw l-Istati Membri
(87/354/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari Artikolu 100 tiegħu,
Wara li kkunsidra l-proposta tal-Kummissjoni [1],
Wara li kkunsidra l-opinjoni tal-Parlament Ewropew [2],
Wara li kkunsidra l-opinjoni tal-Kunsill Ekonomiku u Soċjali [3],
Billi l-Att ta' Adeżjoni ta' Spanja u tal-Portugall adotta, għal ċerti direttivi li jikkonċernaw l-approssimazzjoni tal-liġijiet ta' l-Istati membri li għandhom x'jaqsmu ma' prodotti industrijali, l-ittri distintivi ‘GR' għar-Repubblika Ellenika;
Billi, sabiex tinżamm il-konnessjoni bejn l-indikazzjoni għall-Greċja fil-lingwa nazzjonali tagħha, l-ittri distintivi ‘EL' għandhom jiġu assenjati lil dak l-Istat Membru; billi d-direttivi konċernati għandhom għalhekk jiġu emendati b'dan il-mod,
ADOTTA DIN ID-DIRETTIVA:
Artikolu 1
Id- direttivi elenkati fl-Anness huma emendati skond id-dispożizzjonijiet stipulati hemmhekk.
Artikolu 2
1. L-Istati Membri għandhom idaħħlu fis-seħħ il-liġijiet, regolamenti u dispożizzjonijiet amministrattivi neċessarji biex jikkonformaw ma' din id-Direttiva sal-31 ta' Diċembru 1987. Huma għandhom jinfurmaw lill-Kummissjoni dwar dan minnufih.
2. L-Istati Membri għandhom jikkomunikaw lill-Kummissjoni it-test tad-dispożizzjonijiet tal-liġi nazzjonali li huma jadottaw fil-qasam regolat minn din id- Direttiva.
Artikolu 3
Din id-Direttiva hija indirizzata lill-Istati Membri.
Magħmula fil-Lussemburgu, fil-25 ta' Ġunju 1987.